Decidim #AmbCon(s)ciència i #SenseVoltes
30 de desembre de 2020

La Unitat de Prevenció Comunitària de Conductes Addictives (UPCCA) de la Mancomunitat Camp de Túria a través de la seua campanya “12 lemes” dedica el mes de desembre als riscos del consum d'alcohol, tabac, cànnabis, begudes energètiques i ús abusiu dels videojocs.

La campanya “Decidim #AmbCon(s)ciència i #SenseVoltes” busca sensibilitzar la població, especialment els i les més joves, davant unes dates nadalenques en les quals s'incrementa el consum amb greus efectes sobre la salut física, psíquica i social de les persones.

És per això que apel·la a la responsabilitat individual, entenent que el més responsable en un menor d'edat és no consumir alcohol ni altres drogues i el més responsable en un adult és no proporcionar a aquest menor ni alcohol ni altres drogues, ni transmetre-li que aquestes són necessàries per a poder gaudir les festivitats.